**Brunszvik Teréz Óvoda (Martonvásár, Deák F. u. 3.) energetikai felújítása**

Tervezési feladat, hőszigetelés, az energetikai korszerűsítés megújuló energiafelhasználás alkalmazásával (meglévő rendszerek felülvizsgálata, bővítése).

A tanulmánytervnek a szükséges mértékig, a kiviteli terveknek teljes egészében ki kell terjedniük a teljes épület energetikai korszerűsítésére a gépészeti rendszerrel egyetemben.

Az épület valamennyi külső homlokzatának hőszigetelése A homlokzatok meglévő vakolatát a felázásoknál el kell bontani, majd újravakoljuk, illetve a lemállott vakolatfoltokat pótolni kell.

A homlokzatot 18 cm Knauf Insulation kőzetgyapottal kell szigetelni dryvit rendszerben. A lábazatokra fagyálló lábazati hőszigetelő rendszert kell készíteni, amely 18 cm Bachl XPS zártcellás hőszigetelő táblákból készül dryvit rendszerben.

Az épületen jelenleg található fa/műanyag/fém szerkezetű nyílászárókat hőszigetelő szerkezetű és üvegezésű nyílászárókra kell cserélni. Elvárt minőség: 88 mm-es 3 rétegű üvegezésű ablakok, az eredeti ablakokkal megegyező megjelenéssel és osztással. A főbejárati- és gazdasági bejárati ajtók hőszigetelő alumínium szerkezetűek, az alsó szakaszon tömör, felül üvegezett kivitelben. További feladat a külső-belső párkányok beépítése, szúnyoghálók beépítése minden helységen legalább 1 ablakra, csoportszobákban és tornaszobában 2 ablakra, valamint irodákban, csoportszobákban redőnyök elhelyezése.

A födémszigetelés felújítása, kialakítása során az alábbi minimum elvárásoknak kell megfelelni: párazáró fólia beépítése fűtött tér felől, 20 cm szigetelő paplan fektetése kötésben, páraáteresztő fólia takarás a felső síkon.

A gépészeti rendszerek esetében (kazánok felülvizsgálata, HMV rendszer átalakítása, radiátorok cseréje, szerelvények) munkákat kell tervezni. A használati-melegvíz ellátásra egy kisebb napkollektor-mező is telepíthető kiegészítő energiaforrásként.

Fentieken túl elvégzendő a csapadékcsatornák cseréje, a csapadékvíz telken belüli (zárt rendszerű) összegyűjtése, a vízvisszatartás érdekében méretezett víztároló (locsolóvíz) kiépítése, biztonságos lekerítése, túlfolyórendszer csapadékelvezető árokba való bekötése

Rehabilitációs szakmérnök bevonása szükséges az épület akadálymentes megközelíthetőségének a biztosítása érdekében. Teljes körű akadálymentesítés nem történik!

Az épület belső helyiségeinek kialakítása nem változik.

Adatszolgáltatás Megrendelő részéről: az épület eredeti tervrajzai, energetikai számítás a jelenlegi állapotról, korábbi energetikai pályázat dokumentumai, részletes koncepcióterv

|  |  |  |
| --- | --- | --- |
| Ssz. | Feladat | Határidő |
| 1. | tanulmányterv készítése | a megrendelő adatszolgáltatását követő követő 120. nap |
| 3 | Kiviteli tervek elkészítése | A tanulmányterv elfogadását követő 120. nap |
| 4. | Kivitelezés | a kiviteli tervek elfogadását követően 120 nap (nem számít bele nov 15 és márc. 15 közötti időszak) |